laion/Wikipedia-Exotic huggingface dataset:
Chapter & Verse

Chapter & Verse (בעברית: פרק & פסוק) הוא אלבום האולפן הדני של הזמרת האמריקאית גבי בארט. האלבום יצא לאור ב-22 בפברואר 2024 על ידי חברת התקליטים וורנר מוזיק נאשוויל. שם האלבום Chapter & Verse נוצר בהשראת אמונתה של בארט, היא כתבה תשעה מתוך 14 רצועות האלבום והפיקה את הפרויקט יחד עם רוס קופרמן. פיל ויקהאם מופיע ברצועת הסיום, ולוק קומבס ביצע קולות רקע ל-"Dance Like No One's Watching", שיר שקומבס כתב על היותו הורה לבת. הוא נתן אותו לבארט לאחר שגילה שאשתו מצפה לילד, בידיעה שבארט רק ילדה ילדה. "Glory Days" יצא לאור כסינגל המוביל של האלבום ב-12 ביוני 2023. "Cowboy Back", ‏"Growin' Up Raising You" ו-"You're My Texas" הוצאו כולם כסינגלים לקידום מכירות לקראת יציאת האלבום. בארט כתבה את השיר האחרון כמחווה לבעלה הטקסני קייד פוהנר, עם מירנדה למברט שגם היא מגיעה ממזרח טקסס. Buddy Iahn (9 בינואר 2024). "Gabby Barrett unveils 'Chapter & Verse' track listing". Music Universe. נבדק ב-15 בינואר 2024. {{cite web}}: (עזרה) Liza Anderson (13 בנובמבר 2023). "Gabby Barrett To Release 'Chapter & Verse' In February". Music Row. נבדק ב-15 בינואר 2024. {{cite web}}: (עזרה) Madeleine O'Connell (10 בינואר 2024). "Everything We Know About Gabby Barrett's 'Chapter & Verse' Album". Country Now. נבדק ב-15 בינואר 2024. {{cite web}}: (עזרה) Lorie Hollabaugh (10 בינואר 2024). "Gabby Barrett Reveals Track List For Upcoming New Project 'Chapter & Verse'". Music Row. נבדק ב-15 בינואר 2024. {{cite web}}: (עזרה) Tiffany Goldstein (4 במאי 2023). "Gabby Barrett Says Luke Combs Sent Her a Song for Next Album". American Songwriter. נבדק ב-15 בינואר 2024. {{cite web}}: (עזרה) Cindy Watts (3 ביולי 2023). "CMT Premiere: Gabby Barrett Features Her "Sweet Family" in Video for "Glory Days"". CMT. נבדק ב-15 בינואר 2024. {{cite web}}: (עזרה)
אוצר השפה העברית

אוצר השפה העברית הוא אגרון (תזאורוס) עברי שנכתב על ידי נחום סטוצ'קוב (אנ') ויצא לאור בשנת 1968. באגרון זה מופיעות מילים (שמות עצם, שמות תואר) וכן ניבים ופתגמים מהספרות העברית לדורותיה. האגרון אינו כולל הגדרות של העיולים הכלולים בו, אלא רק את השדות הסמנטיים שלהם. האגרון נבנה בדומה לתזאורוס של רוז'ה (אנ') שיצא לאור ב-1852. בהתאם לכך המילים מופיעות לא לפי סדר האלפבית אלא לפי מדורים ובתוכם רשימות של מילים נרדפות. ב'אוצר השפה העברית' כלולים כמעט כל גנזי לשוננו מראשית הויתה ועד ימינו; בו מיוצגת הלשון העברית על שפעת רבדיה: לשון המקרא והתלמוד, לשון המדרשים ופיוטים, לשון חכמי ספרד, לשון הגאונים והפוסקים - ועד לעברית החדשה. ‏'אוצר השפה העברית', עמ' יב בשונה מהתזאורוס של רוז'ה, האגרון הזה לא מתעדכן, כך ש'העברית החדשה' שבו היא מתחילת שנות השישים של המאה העשרים. באגרון כלולים החלקים הבאים: רשימת המדורים לפי סדר המושגים - כשמה כן היא, רשימה המכילה 750 נושאים שונים החומר המילולי למדוריו - אוספי המילים הנרדפות שבכל מדור הפתגמים וציוני מקורותיהם - רשימת הפתגמים המופיעים באגרון המפתח - רשימת המילים השגורות שמובילה אל החומר המילולי האגרון מיועד לדוברי השפה שמבקשים לגוון את אוצר המילים בהן עושים שימוש. מתחילים את החיפוש במפתח, שם מופיעות המילים השכיחות ביותר. לדוגמה: ליד המילה אבא במפתח מופיע המספר 275. מספר זה מציין את המדור המתאים בחומר המילולי, שכותרתו: מוצא. במדור זה ניתן למצוא שמות עצם (ש"ע), שמות תואר (ש"ת), פתגמים והפנייות נוספות. נחום סטוצ'קוב נולד ב-1893 בפולין. היה שחקן בתיאטרון היידיש הפולני עד שב-1923 היגר לארצות הברית עם תיאטרון היידיש, שם הוא כתב מחזות ושירים, ביים והפיק והגיש ברדיו תוכניות ביידיש החל משנות ה-40 של המאה ה-20. אשתו צילה הייתה שחקנית והשתתפה בחלק מתוכניות הרדיו שהגיש. בנו מייקל מוריס (אנ') היה גם הוא איש תיאטרון, כתב תסריטים ואף היה בין כותבי הסדרה הכל נשאר במשפחה. סטוצ'קוב היה פוליגלוט. דיבר בשטף עברית, יידיש, אנגלית, רוסית, פולנית, צרפתית וגרמנית. בשנות החמישים הוא הוציא את התזארוס לשפה היידית. 15 שנה מאוחר יותר יצא לאור אוצר השפה העברית. סטוצ'קוב נפטר ב-6 בנובמבר 1965, שלוש שנים לפני ש'אוצר השפה העברית' יצא לאור. סטוצ'קוב, נחום, אוצר השפה העברית, ניו יורק, ניו יורק, ארצות הברית, הודפס בישראל: SHULISINGER BROS, 1968, עמ' About the Author
פס כחול (טיל)

פס כחול (Blue Streak) של חברת de Havilland Propellers היה טיל בליסטי בריטי לטווח בינוני (IRBM), ומאוחר יותר השלב הראשון של משגר הלוויינים אירופה. פס כחול בוטל מבלי להיכנס לייצור מלא. הפרויקט נועד לשמור על הרתעה גרעינית בריטית עצמאית. הפרויקט נועד להחליף את צי המפציצים V שהיה אמור להתיישן עד שנת 1965. הדרישה המבצעית לטיל פורסמה בשנת 1955 והתכנון הושלם עד 1957. במהלך הפיתוח התברר שמערכת הטילים יקרה מדי ופגיעה מדי להתקפת פתע. פרויקט הטיל בוטל ב-1960, כשסקייבולט, בהובלת ארצות הברית, הוא המחליף המועדף. לאור הביטול, ממשלת בריטניה הציעה כי הרקטה תשמש כשלב ראשון של משגר לוויינים אזרחי בשם Black Prince. כיוון שהעלות נחשבה גדולה מדי עבור בריטניה בלבד, חיפשו שיתוף פעולה בינלאומי. חיפוש זה הוביל להקמת ארגון פיתוח המשגרים האירופי (ELDO), עם "פס כחול" כשלב ראשון של משגר הלוויינים אירופה. משגר אירופה נבחן ב-Woomera Test Range, שבאוסטרליה ומאוחר יותר ב-Kourou שבגיאנה הצרפתית. בעקבות כשלים בשיגור, פרויקט ELDO בוטל ב-1972 ואתו גם פרויקט פס כחול. תוכנית הגרעין של הממלכה המאוחדת מדיה וקבצים בנושא פס כחול בוויקישיתוף Missiles and Rockets, 28 November 1960, p. 59. Hallicrafters World Wide “Btue Streak” Project. // Aviation Week & Space Technology, Mid-December, 1960, v. 73, no. 27, p. 189. List, Jenny (2019-02-07). "Oops… Britain Launched A Satellite, But Who Remembers It?". Hackaday (באנגלית). נבדק ב-2019-02-09.
דוויט

האם התכוונתם ל... ג'ון דוויט – שחיין אוסטרלי ג'ון דוויט (גנרל) – גנרל אמריקאי הלן דוויט – סופרת אמריקאית דה ויט
Eyes Closed (שיר של Imagine Dragons)

"Eyes Closed" (בעברית: "עיניים עצומות") הוא שיר של ההרכב האמריקאי Imagine Dragons. הוא יצא לאור ב-3 באפריל 2024, כסינגל מתוך אלבום האולפן השישי של הלהקה, Loom, על ידי חברות התקליטים אינטרסקופ רקורדס ו-Kidinakorner. השיר תואר כשילוב של ראפ - רוק, פופ ורוק אלטרנטיבי. לאחר מכן, דן ריינולדס ציין: ”אחרי שלקחתי קצת פסק זמן מהמוזיקה וביליתי בזמן איכות עם משפחה וחברים, סוף סוף הרגשתי את הרצון לחזור למקומות הקוליים שבמקור הביאו לי הכי הרבה שמחה, אבל עם השקפה ומנטליות חדשה. העולם נראה שונה בהרבה. אבל יש דברים שתמיד יישארו אותו הדבר. זה למצוא את האיזון הנכון של נוסטלגיה ורעננות שמביאה לי הכי הרבה שמחה בסטודיו. נהנינו מאוד להכין את זה ומקווים שגם אתם תהנו ממנו.” במרץ 2024, "Eyes Closed" הוקלט לראשונה בעקבות המהדורה האחרונה של "Children of the Sky" באמצעות קטעים שונים, בעקבות קודים וחידות סודיות לפתרון באתר הרשמי של הלהקה. ב-31 במרץ, הכריזה Imagine Dragons על הסינגל, וב-22 באפריל נחשף שם האלבום, Loom. Jon, Blistein. "Imagine Dragons Do It With Their 'Eyes Closed' on New Song". Rolling Stone. נבדק ב-23 באפריל 2024. {{cite web}}: (עזרה) Kennedy, Mark. "Imagine Dragons' Dan Reynolds talks new album Loom — 'Heavy concepts but playful at the same time'". WJTV. נבדק ב-22 באפריל 2024. {{cite web}}: (עזרה) Grow, Kory. "Imagine Dragons Plan Summer Tour for New Album, 'Loom'". Rolling Stone. נבדק ב-22 באפריל 2024. {{cite web}}: (עזרה) Dan Heching, MTV VMAs 2024: See who won, CNN, ‏2024-09-12 (באנגלית) Hot Rock & Alternative Songs, בילבורד, ‏25 במאי 2024 Adult Pop Airplay, בילבורד, ‏25 במאי 2024 מדיה פורסט - המצעד הישראלי השבועי, באתר מדיה פורסט, יש לבחור בשבוע ה-21 של שנת 2024, ‏26 במאי 2024
משלחת מס' 27 לתחנת החלל מיר

צוות המשלחת משלחת מס' 27 (ברוסית: основная экспедиция ‏я‏-27) הייתה משלחת לתחנת החלל מיר שפעלה מ-20 בפברואר 1999 ועד ל-28 באוגוסט 1999. מפקד המשלחת היה ויקטור אפנסייב. פעילות המשלחת נמשכה 188 ימים. בתקופת פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2", מודול "קריסטל", מודול "ספקטר" ומודול "פרירודה". נפח מחיה היה 381 מ"ק (מעשית בעקבות פגיעה במודול "ספקטר" שהתרחשה בשנת 1997 הוא לא היה מאוכלס). הספק מיוצר על ידי פאנלים סולאריים היה יכול להיות 47 קו"ט. בעקבות פגיעה במודול "ספקטר" ופאנל סולארי שהותקן עליו, הספק מיוצר היה קטן באופן משמעותי. בניגוד למשלחות קודמות לא היו ניסיונות לחדש פעילות במודול "ספקטר". חללית סויוז TM-29 עם חברי המשלחת שוגרה ב-20 בפברואר 1999. ב-22 בפברואר בוצעה עגינה לתא עגינה במודול הבסיסי. בתחנת החלל פעלה משלחת מס' 26 בפיקוד גנאדי פדאלקה. במשך כ-5 ימים צוות שכלל 5 אנשים ביצע תוכנית ניסויים ותהליך העברת אחריות של תחנת החלל לצוות החדש. בחללית הגיע גם איוואן בלה מסלובקיה לביקור קצר. הוא ביצע ניסויים במסגרת תוכנית Stefanik שהוכנה עבורו וכלל הניסויים בתחום רפואה. ב-27 בפברואר מפקד משלחת מס' 26 גנאדי פדלאקה ואיוואן בלה עזבו את תחנת החלל בחללית סויוז TM-26. הם נחתו בהצלחה בכדור הארץ. האחריות על תחנת החלל עברה למשלחת מס' 27 שהחלה בפעילות סדירה. סרגיי אוודייב הצטרף למשלחת מס' 27. פעילות זאן פייא אניירה התרכזה בביצוע תוכנית ניסויים Perseus שהייתה המשך של תוכניות ניסויים משותפות לרוסיה וצרפת. ב-4 באפריל חללית מטען פרוגרס M-41 חוברה לתא עגינה במודול "קוואנט 1". העגינה עברה במשטר אוטומטי ללא בעיות. עם החללית הגיע מטען של 2,438 ק"ג. בנוסף למצרכים רגילים בחללית המטען הגיע ציוד לניסויים שיבוצעו על ידי אניירה וחללית חובבות רדיו Sputnik-99. ב-16 באפריל אפנסייב ואניירה ביצעו פעילות חוץ-רכבית שנמשכה כ-6.5 שעות. הם הרכיבו ציודים לניסויים בחלק החיצוני של תחנת החלל ושחררו למסלול לוויין Sputnik-99. ב-9 ביולי הופסקה אספקת חשמל ממודול "פרירודה". כתוצאה מבך חלק מהציודים לרבות ציוד תקשורת נותרו ללא אספקת חשמל. בהמשך התקלה תוקנה על ידי הצוות. ב-17 ביולי חללית מטען פרוגרס M-41 נותקה מתחנת החלל ובהמשך נשרפה באטמוספירה. ב-18 ביולי חללית מטען פרוגרס M-42 חוברה לתא עגינה במודול "קוואנט 1". העגינה עברה במשטר אוטומטי ללא בעיות. עם החללית הגיע מטען של 2,438 ק"ג. בנוסף למצרכים רגילים בחללית מטען הגיעה אנטנה חדשה שהיה צריך להתקין בחלק החיצוני של תחנת החלל. חללית הייתה מחוברת לתחנת החלל עד לפברואר 2000 ונותקה מתחנת החלל כאשר היא הייתה לא מאוישת. ב-23 ביולי אפנסייב ואוודייב ביצעו פעילות חוץ-רכבית שנמשכה כ-6 שעות. הם התקינו אנטנה חדשה אך לא הצליחו לפתוח ולהפעיל אותה. לקראת סיום הפעילות התגלתה בעיה בוויסות חום של חליפת החלל שלבש אפנסייב. היה צורך לחזור לתחנת החלל בדחיפות. ב-28 ביולי אפנסייב ואוודייב ביצעו פעילות חוץ-רכבית שנמשכה כ-6 שעות. הם ביצעו הפעלת אנטנה שהותקנה בפעילות קודמת. כמו כן בוצעו פעולות הקשורות עם מכשירים מדעיים שפעלו בחלק החיצוני של תחנת החלל. במהלך שהות בתחנת החלל חברי המשלחת ביצעו ניסויים רבים בתחומים שונים. ב-27 באוגוסט חברי משלחת מס' 27 נכנסו לחללית סויוז TM-29 ועזבו את תחנת החלל. הם נחתו בהצלחה בכדור הארץ. תחנת החלל המשיכה לפעול במשטר לא מאויש. תיאור פעילות המשלחת תיאור באתר אסטרונאוטיקס חללית מטען פרוגרס M-41 חללית מטען פרוגרס M-42 חללית מטען פרוגרס M-42, תיאור טיסה פעילות במסגרת תוכנית Perseus מטען של חלליות מטען Sputnik-99
משלחת מס' 28 לתחנת החלל מיר

משלחת מס' 28 (ברוסית: основная экспедиция ‏я‏-28) הייתה משלחת לתחנת החלל מיר שפעלה מ-4 באפריל 2000 ועד ל-16 ביוני 2000. מפקד המשלחת היה סרגיי זליוטין. פעילות המשלחת נמשכה 73 ימים. מטרת המשלחת הייתה לבחון מצב תחנת החלל שפעלה כבר 14 שנים ולבחון אפשרויות לניצולה בהמשך. הטיסה מומנה על ידי חברה פרטית MirCorp שבחנה רכישת תחנת החלל. חללית סויוז TM-30 עם חברי המשלחת שוגרה ב-4 באפריל 2000. ב-1 בפברואר, עוד לפני שיגור המשלחת לתחנת החלל שוגרה חללית מטען פרוגרס M1-1. היא התחברה למודול "קוואנט 1" שהמתינה להגעת הצוות. ב-6 באפריל בוצעה עגינה של חללית "סויוז TM-30" לתא עגינה במודול הבסיסי. החלו עבודות בהפעלת תחנת החלל מחדש והעברת מטען של 2,576 ק"ג מחללית מטען. במהלך חודש אפריל נבחנה איכות אוויר בתחנת החלל ומצב פתחי תחנת החלל. כמו כן בוצעו שינויים בחיבורי כבלי חשמל. ב-26 באפריל חללית מטען פרוגרס M1-1 נותקה מתחנת החלל ובהמשך נשרפה בכניסה לאטמוספירה. ב-27 באפריל לתחנת החלל שוגרה חללית מטען פרוגרס M1-2. היא התחברה למודול "קוואנט 1" והמתינה להגעת הצוות. צוות החל בהעברת מצרכים וציוד בהיקף של 2,271 ק"ג שהגיעו עם החללית. קאלרי ציין שחללית מטען לא הועמסה באופן מלא. ב-12 במאי זליוטין וקארלי ביצעו פעילות חוץ-רכבית שנמשכה כ-5 שעות. בוצע ניסיון לאטום מקור דליפות אוויר ונבחנו סיבות לפעילות לא תקינה של פאנל סולארי על מודול "קוואנט 1". ב-16 ביוני חברי משלחת מס' 28 נכנסו לחללית סויוז TM-30 ועזבו תחנת החלל. הם נחתו בהצלחה בכדור הארץ. תחנת החלל המשיכה לפעול במשטר לא מאויש. לא בוצעו ביקורים נוספים לתחנת החלל. חללית מטען פרוגרס M1-2 עזבה את תחנת החלל באוקטובר כאשר היא הייתה לא מאוישת. החללית נשרפה בכניסה לאטמוספירה. ב-17 באוקטובר לכיוון תחנת החלל שוגרה חללית מטען פרוגרס M-43 עם מלאי דלק. המטרה הייתה לאפשר טיסה במסלול של תחנת החלל עד לקבלת החלטה על עתידה. ב-20 באוקטובר בוצע עגינה במודול "קוואנט 1". ב-24 באוקטובר בוצע שינוי גובה מסלול של תחנת החלל. ב-25 בינואר 2001 חללית מטען נותקה מתחנת החלל. תיאור פעילות המשלחת תיאור באתר אסטרונאוטיקס פרוגרס M1-1 פרוגרס M1-2 פרוגרס M-43 חלליות מטען
הבן יקיר לי

"הבן יקיר לי" הוא שיר שהלחין החזן שמואל מלבסקי למילות פסוקים מספר ירמיהו. הפסוקים בירמיהו ל"א מזכירים את שבט אפרים, סמל לממלכת ישראל שהוגלתה בשנת 722 לפנה"ס לפני חורבן יהודה. הפסוק מופיע בתפילת ראש השנה פעמיים: בפסוקי הזכרונות ובהפטרה של היום השני של ראש השנה. מילות השיר המלא הן: הֲבֵן יַקִּיר לִי אֶפְרַיִם אִם יֶלֶד שַׁעֲשֻׁעִים כִּי מִדֵּי דַבְּרִי בּוֹ זָכֹר אֶזְכְּרֶנּוּ עוֹד עַל כֵּן הָמוּ מֵעַי לוֹ רַחֵם אֲ‍רַחֲמֶנּוּ נְאֻם יְהוָה. — ספר ירמיהו, פרק ל"א, פסוק י"ט השיר בוצע לראשונה על ידי ילדיו של מלבסקי גיטעלע, גולדעלע, מורטון, רות ומנוחה. ההרכב המשפחתי התפרסם ברחבי ארצות הברית בשירת קטעי חזנות ופיוטים החל משנות ה-30 של המאה ה-20 ועד שנות ה-50. מלבסקי ומשפחתו הופיעו בארץ בשנות ה-50. השיר התפרסם בעיקר בעקבות המוזיקאי יאיר רוזנבלום, שהיה מנהלה האומנותי של להקת הנח"ל ששילב את השיר בתוכנית "בהיאחזות הנח"ל בסיני" משנת 1969. את השיר ביצעה מירי אלוני. השיר הוא חלק מפסקול הסרט הלהקה ומבוצע על ידי חברי הלהקה. הבן יקיר לי אפרים - משפחת מלבסקי, סרטון בערוץ "ramineu", באתר יוטיוב (אורך: 03:14) הלהקה - הבן יקיר לי - משתתפי הסרט "הלהקה", סרטון בערוץ "ChannelIsraeli", באתר יוטיוב (אורך: 05:04) "הבן יקיר לי" באתר בית לזמר העברי מילות השיר "הבן יקיר לי" והאזנה לו באתר זמרשת ספר ירמיהו, פרק ל"א, פסוק י"ט הבן יקיר לי אפרים - משפחת מלבסקי, סרטון בערוץ "ramineu", באתר יוטיוב (אורך: 03:14) להקת הנח"ל - הבן יקיר לי, סרטון בערוץ "Guy Alon", באתר יוטיוב (אורך: 04:16) הבן יקיר לי אפרים – מילים וביצועים | מלבסקי, שמואל, 1894-1983 מלחין | מוזיקה | הספרייה הלאומית, באתר www.nli.org.il
האנדרטה לזכר הקורבנות ההומואים והלסביות של הנציונל-סוציאליזם

האנדרטה לזכר הקורבנות ההומואים והלסביות של הנציונל-סוציאליזם (בגרמנית: Mahnmal für die schwulen und lesbischen Opfer des Nationalsozialismus in Köln) היא אנדרטה בקלן, גרמניה המוקדשת לזכר רדיפת ההומוסקסואלים והלסביות בגרמניה הנאצית. האנדרטה, שנחנכה ב-24 ביוני 1995, נמצאת ליד גשר הוהנצולרן, על גדות הריין. האתר נבחר בשל היותו בעבר אתר קרוזינג לגברים הומוסקסואלים. קבוצת הלימוד "Dykes and Queers", בראשות יורג לנק, הציעה את הקמתה האנדרטה במרץ 1990. ב-1993, המשרד לענייני תרבות בקלן הציע 25 אמנים אפשריים, כאשר לבסוף רק 11 מהם הגישו הצעה. מאוחר יותר, ב-1994, נבחר הפסל אחים זינקן לעצב את האנדרטה. תקציב הקמת האנדרטה נקבע ל-30,900 מארק גרמני (15,798 אירו). Limpricht/Müller/Oxenius. Verführte Männer — Das Leben der Kölner Homosexuellen im Dritten Reich, Köln 1991 Centrum Schwule Geschichte Köln. «Das sind Volksfeinde» — Die Verfolgung von Homosexuellen an Rhein und Ruhr 1933-45, Köln 1998 Jürgen Müller. Ausgrenzung der Homosexuellen aus der «Volksgemeinschaft» — Die Verfolgung von Homosexuellen in Köln 1933—1945, Köln 2003 Claudia Schoppmann. Verbotene Verhältnisse — Frauenliebe 1938—1945, Berlin 1999 Burkhard Jellonnek, Rüdiger Lautmann. Nationalsozialistischer Terror gegen Homosexuelle — Verdrängt und ungesühnt, Paderborn 2002 Pierre Seel. Ich, Pierre Seel, deportiert und vergessen, Köln 1996 Stümke-Winkler. Rosa Winkel, Rosa Listen, Hamburg 1981 Frank Sparing. «Wegen Vergehen nach § 175 verhaftet» — Die Verfolgung der Düsseldorfer Homosexuellen, Düsseldorf 1997 מדיה וקבצים בנושא האנדרטה לזכר הקורבנות ההומואים והלסביות של הנציונל-סוציאליזם בוויקישיתוף
המלאך של פרנקפורט

המלאך של פרנקפורט (בגרמנית: Frankfurter Engel) היא אנדרטה בפרנקפורט, גרמניה אשר מוקדשת להומוסקסואלים שנרדפו תחת גרמניה הנאצית וגרמניה של שנות ה-50 וה-60 של המאה ה-20. אנדרטה זו היא האנדרטה הראשונה שנבנתה בגרמניה שהתייחסה לרדיפת הומוסקסואלים בגרמניה הנאצית. האנדרטה עוצבה על ידי האמנית רוזמרי טרוקל (אנ') ונפתחה לציבור ב-11 בדצמבר 1994. לאחר שקבוצה להט"בית קיימה אירוע זיכרון ללא הודעה מוקדמת ב-Alte Oper ב-1 בדצמבר 1990 ותקעה צלבי עץ עם שמות הנפטרים באדמה, נוצרה אנדרטת זיכרון זמנית ראשונה בפרנקפורט לזכר הרדיפה. ב-1990 החל הפרויקט להקים אנדרטה קבועה בפרנקפורט לזכר הרדיפה, כאשר הקמתו אושרה לבסוף על ידי מועצת העיר רק ב-1992, אך ללא כל תמיכה כספית. ב-20 ביולי 1992 הוכרז על תחרות לעיצוב האנדרטה, כאשר בסופו של דבר ב-25 בינואר 1993 הוכרז כי הפסל, בעיצובה של רוזמי טרוקל, יהיה האנדרטה הקבועה לזכר הרדיפה. העלויות של הפסל מוערכות בכ-361,000 מארק גרמני. Rüdiger Lautmann. Nationalsozialistischer Terror gegen Homosexuelle. Verdrängt und ungesühnt. (together with Burkhard Jellonnek): Paderborn: Schöningh. 2002. ISBN 3-506-74204-3 מדיה וקבצים בנושא המלאך של פרנקפורט בוויקישיתוף
ג'וליאן אונדרדונק

ג'וליאן אונדרדונק, באנגלית: Julian Onderdonk (30 ביולי 1882 - 27 באוקטובר 1922) היה צייר אימפרסיוניסטי טקסני, שנקרא לעיתים קרובות "אבי הציור של טקסס." ג'וליאן אונדרדונק נולד בסן אנטוניו, טקסס, לרוברט ג'נקינס אונדרדונק, צייר, ולאמילי גולד אונדרדונק. הוא היה אחיה של אלינור אונדרדונק, גם היא ציירת, פסלת ומנהלת אמנות בולטת מטקסס. סבו הנרי אונדרדונק היה מנהל בית הספר סנט ג'יימס במרילנד, אותו סיים אביו של ג'וליאן רוברט. הוא גדל בדרום טקסס והיה שרטט וצייר נלהב. כנער הושפע אונדרדונק וקיבל הכשרה מהאמן הבולט מטקסס ורנר מור ווייט שגם הוא התגורר בסן אנטוניו באותה תקופה. הוא למד באקדמיה הצבאית של מערב טקסס, TMI Episcopal, וסיים את לימודיו ב-1900. בגיל 19, בעזרת שכן נדיב, עזב ג'וליאן את טקסס כדי ללמוד אצל האימפרסיוניסט האמריקאי הנודע ויליאם מריט צ'ייס. אביו של ג'וליאן, רוברט, גם למד פעם אצל צ'ייס. ג'וליאן בילה את קיץ 1901 בלונג איילנד בבית הספר הקיץ לאמנות שינקוק הילס של צ'ייס. הוא למד עם צ'ייס במשך כמה שנים ולאחר מכן עבר לניו יורק כדי לנסות להתפרנס כאמן. בזמן שהותו בניו יורק הוא הכיר ונישא לגרטרוד שיפמן ועד מהרה נולדה להם בת, אדריאן. אונדרדונק חזר לסן אנטוניו ב-1909, שם הפיק את מיטב עבודתו. הנושאים הפופולריים ביותר שלו היו נופים כחולים. הנשיא ג'ורג' וו. בוש עיטר את המשרד הסגלגל בשלושה מציוריו של אונדרדונק. במוזיאון לאמנות של דאלאס יש כמה חדרים המוקדשים באופן בלעדי לעבודותיו של אונדרדונק. הסטודיו שלו לאמנות שוכן בשטח מוזיאון ויטה. הארי א. האלף ואליזבת האלף בילו עשרים שנה באיסוף יצירותיו לספר שפרסמו בשם Julian Onderdonk: A Catalog Raisonne. מוזיאון סן אנטוניו לאמנות יצר תערוכה שחפפה לפרסום הספר שכללה 25 מציוריו של אונדרדונק מ-20 בינואר עד 23 באפריל 2017. אונדרדונק מת מחסימת מעיים חריפה ודלקת התוספתן ב-27 באוקטובר 1922 בסן אנטוניו. הוא נקבר בבית הקברות אלמו הבונים החופשיים. מדיה וקבצים בנושא ג'וליאן אונדרדונק בוויקישיתוף "Texas Artist: Julian Onderdonk" Julian Onderdonk | The Briscoe Western Art Museum : The Briscoe Western Art Museum, briscoemuseum.org, ‏2020-04-29 (באנגלית אמריקאית) "Julian Onderdonk - Biography by Fine Arts of Texas - Buy sell" George W. Bush, Decision Points, London: Virgin Books, 2010, p. 107 Alice Yoo, Breathtaking Impressionist Paintings of Bluebonnets by Julian Onderdonk, My Modern Met, ‏2015-05-07 (באנגלית) "Julian Onderdonk | Yale University Press" Julian Onderdonk and the Texan Landscape - Past Exhibition | San Antonio Museum of Art, www.samuseum.org (באנגלית) Texas State Historical Association, Onderdonk, Julian, Texas State Historical Association (באנגלית)
אליפות אירופה בשחייה פאראלימפית

אליפות אירופה בשחייה פאראלימפית (באנגלית: World Para Swimming European Open Championships), עד 2018 נודעה כאליפות אירופה בשחייה של IPC, היא אליפות אירופה בשחייה תחרותית בה מתחרים ספורטאים עם מוגבלות. האליפות מאורגנת על ידי הוועד הפאראלימפי הבין-לאומי (IPC) ונחשבת לתחרות השלישית בחשיבותה בשחייה פאראלימפית אחרי תחרויות השחייה במשחקים הפאראלימפיים ואליפות העולם. אף על פי שהתחרות מיועדת במקור רק למדינות אירופה, ברוב התחרויות השתתפו גם ספורטאים מיבשות אחרות ואף זכו במדליות. נכון ל-2021. בסגול מסומנות מדינות שהוזמנו לתחרות כאורחות. ישראל השתתפה באליפות אירופה בשחייה פאראלימפית כבר מהמהדורה הראשונה ב-2009, וסיימה בה עם חמש מדליות (ארבע מדליות זהב ומדליית ארד אחת). מאז השתתפה ישראל בכל האליפויות, ובכל אחת מהן זכתה לפחות במדליה אחת. בין הספורטאים שייצגו את המדינה וזכו במדליות היו יואב ולינסקי (6), אראל הלוי (4), ענבל פיזרו (10), עמי דדאון (13), מארק מליאר (11) איאד שלבי (6), ורוניקה גירנקו (1) ואריאל מליאר (1). הישג השיא של המשלחת היה בשנת 2024, אז זכתה ב-14 מדליות (6 זהב, 5 כסף ו-3 ארד). לאחר סיום האליפות ב-2024 מדורגת ישראל במקום ה-11 במדליות בכל הזמנים, עם 62. שחייה במשחקים הפאראלימפיים אתר האינטרנט הרשמי של אליפות אירופה בשחייה פאראלימפית 2024 שחייה, באתר הוועד הפאראלימפי הבין-לאומי אלופים: 14 מדליות לנבחרת ישראל בשחייה, באתר ONE‏, 27 באפריל 2024
דלפא

דלפא הייתה אוניית מעפילים שארגן ארגון האצ"ל במסגרת עליית אף על פי. היא הפליגה מרומניה והורידה את נוסעיה, 222 במספר, בחוף נתניה שבארץ ישראל בדצמבר 1938. נתן קאלפוס היה מפקד סניף האצ"ל ברמת גן. בדצמבר 1938 הורה לו מפקד הארגון דוד רזיאל לצאת לוורשה שבפולין ולקבל שם מידי יצחק רוזין פרטים על אוניית מעפילים חדשה. קאלפוס יצא לוורשה והמשיך למשם לעיר הנמל קונסטנצה שברומניה, לחוף הים השחור. עמו היו 202 מעפילים חברי בית"ר, שנבחרו על ידי אברהם סטבסקי. שם עלו על סיפון האונייה דלפא. הייתה זו אוניית המעפילים השלישית שהפליגה מרומניה באותו חודש (האחרות היו האוניות אלי וג'יפו א'). דלפא הפליגה מקונסטנצה לנמל וארנה שבבולגריה. שם עלו על סיפון האונייה עוד 20 חברי בית"ר מבולגריה והונגריה. לאחר עשרה ימי שיט במזג אוויר סוער התקרבה דלפא לחופי ארץ ישראל. ללא כל סימן מן החוף פנתה האונייה דרומה ופגשה בדרכה סירת משמר בריטית, שלא הבחינה בה. למחרת התקרבה האונייה שוב אל החוף, לנתניה. קאלפוס ירד אל החוף בסירת הצלה ופגש את צוות ההורדה בפיקודו של משה חסון. התעורר ויכוח האם להוריד את המעפילים לחוף במזג האוויר הסוער ששרר אז. דוד רזיאל, שנמצא גם הוא במקום, התערב והורה להתחיל בהורדה. היא נעשתה בסירות והסתיימה בשלום. בדיעבד ידוע כי הבולשת הבריטית עקבה אחרי האונייה והעבירה את המידע עליה לשלטונות המנדט. למרות זאת היא לא נתפסה. לאחר הורדת המעפילים חזרה דלפא לים והפליגה לפיראוס שביוון. על סיפונה עלה גם דוד רזיאל, שהיה בדרכו לפגישה בצרפת עם זאב ז'בוטינסקי. דוד רזיאל בארגון עלייה ב', חרות, 16 במרץ 1961, באתר עיתונות יהודית היסטורית ח. בן-ירוחם, ספר בית"ר: קורות ומקורות - כרך ב : אל העם, חלק שני, מכון ז'בוטינסקי בישראל, 1975 אריה ל. אבנרי, מ"ולוס עד טאורוס": עשור ראשון להעפלה בדרכי הים 1934­-1943, יד טבנקין, 1985 האונייה דלפה, באתר עמותת חיל הים
חראשו (שיר)

"חראשו" (ברוסית: Хорошо) הוא שיר חסידי קצבי שהוציא הזמר בני פרידמן. השיר יצא לאור בשנת 2021, וזכה להצלחה גדולה. השיר זכה לביצועים רבים על ידי אמנים שונים. נכון ל-2024, לשיר 6.4 מיליון צפיות ביוטיוב. את השיר הלחין איצי וולדנר, ועיבדו דניאל קפלר ויאן פרייטור. השיר משלב בין מילים בעברית, ביידיש, באנגלית וברוסית, תוך שהוא שואב השראה ממוזיקה מזרח אירופית וקצב חסידי מסורתי. מילות השיר מדברות על אופטימיות, שמחה ואמונה, ומעודדות את המאזין למצוא את הטוב בכל מצב. השיר זכה להצלחה רבה בקרב קהל רחב, הן במגזר החסידי והן בקרב חילונים, והפך לאחד השירים המושמעים ביותר בתחנות רדיו ובפלטפורמות סטרימינג. השיר בעיקר מושמע בקרב היהודים הרוסיים ברחבי העולם. השיר זכה במקום ה-12 במצעד הווידאו השנתי של רדיו קול ברמה. בנוסף גם זכה במקום ה-8 במצעד השנתי של תחנת המוזיקה קול פליי. השיר יצא גם ברמיקס ב-2020, בתקופת הקורונה. השיר דורג במקום השמיני במצעד המוזיקה היהודית השנתי של קול פליי לשנת תש"פ. בקליפ לשיר, בני מסתובב ברחובות "רוסיה היהודית" ושר עם התושבים והמוכרים. הקליפ הוא נוסטלגיה לימים עברו ברוסיה. חראשו, בביצוע בני פרידמן, סרטון באתר יוטיוב יאיר טוקר, בני פרידמן בקליפ חדש ללהיט: "חאר.., באתר כיכר השבת, ‏2021-07-22 מצעד השנה לוידאו, באתר קול ברמה תוצאות המצעד השנתי של קול פליי תש"פ, ‏2022-08-02 'חראשו' - הרמיקס הרשמי של בני פרידמן ונדב ביטון - רדיו גאולה, ‏2020-08-01
אלמור סרלס

אלמור יוקם סרלס (באנגלית: Elmore Yocum Sarles;‏ 15 בינואר 1859 – 14 בפברואר 1929) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית התשיעי בשנים 1905–1907. אלמור סרלס נולד בכפר וונווק שבוויסקונסין. הוא התחנך בבתי ספר ציבוריים בעיר פרסקוט ולמד בגייל קולג' שבוויסקונסין. ב-1881 הוא הגיע לעיר הילסבורו שבטריטוריית דקוטה (כיום בתחומי דקוטה הצפונית), שם הוא ייסד את הבנק של מחוז טרייל ומנסרה. ב-1886 הוא נשא לאישה את אנה יורק, ולשניים נולדו שתי בנות ושני בנים. סרלס היה גם המייסד והנשיא של הבנק הלאומי הראשון של הילסבורו. ב-1900 נבחר סרלס לתפקיד ראש עיריית הילסבורו, וכיהן בתפקיד עד 1902. ב-1904 הוא נבחר כמושל דקוטה הצפונית. סיסמת הבחירות שלו הייתה "יותר עסקים בממשלה". עם תום כהונתו נרשם בקופת המדינה עודף תקציבי של 200,000 דולר. אלמור סרלס נפטר בהילסבורו ב-14 בפברואר 1929. הוא נטמן בבית הקברות ריברסייד שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1175-1176. אלמור סרלס באתר אגודת המושלים הלאומית (באנגלית) אלמור סרלס באתר The Political Graveyard (באנגלית) אלמור סרלס, באתר "Find a Grave" (באנגלית)